Diari Oficial de la Generalitat Valenciana


Sumari del DOGV 5521, del 28-05-2007 (2007/6369)

RESOLUCIÓ de 3 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Empresa, Universitat i Ciència de la Generalitat, la Universitat Internacional Menéndez Pelayo i la Fundació de la Comunitat Valenciana Universitat Internacional de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6369


Data del document
:   03-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Fundació de la Comunitat Valenciana Universitat Internacional de València
    * cooperació administrativa
    * fundació
    * ensenyament a distància
    * universitat

RESOLUCIÓ de 3 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Empresa, Universitat i Ciència de la Generalitat, la Universitat Internacional Menéndez Pelayo i la Fundació de la Comunitat Valenciana Universitat Internacional de València. [2007/6369]  
Subscrit, després de la tramitació prèvia reglamentària, entre la conselleria d'Empresa, Universitat i Ciència de la Generalitat, la Universitat Internacional Menéndez Pelayo i la Fundació de la Comunitat Valenciana Universitat Internacional de València, el 15 de desembre de 2006, un Conveni de col·laboració, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0175/2007, i que figura com a annex d'esta rsta resolució.  
València, 3 de maig de 2007. La directordirectordirectora generaldirectora general de Relacions amb les Corts i Secretariat del Govern:Angélica Such Ronda.  
CONVENI DE COL·LABORACIÓ ENTRE LA CONSELLERIA D'EMPRESA, UNIVERSITAT I CIÈNCIA DE LA GENERALITAT, LA UNIVERSITAT INTERNACIONAL MENÉNDEZ PELAYO I LA FUNDACIÓ DE LA COMUNITAT VALENCIANA UNIVERSITAT INTERNACIONAL DE VALÈNCIA.  
València, 15, de desembre de 2006.  
REUNITS   
D'una banda, l'Hble. Sr. Justo Nieto Nieto, conseller d'Empresa, Universitat i Ciència, en nom i representació de la Generalitat, facultat per a este acte per mitjà d'acord del Govern Valencià de data, 15 de desembre de 2006.  
D'una altra, l'Excm. i Mgfc. Sr. Salvador Ordóñez Delgado, Rector Magnífic de la Universitat Internacional Menéndez Pelayo (a partir d'ara UIMP), en nom i representació d'esta universitat, d'acord amb les atribucions que li atorga el Reial Decret 331/2002, de 5 d'abril (BOE núm. 88 de 12 d'abril).  
I d'una altra, l'Hble. Sr. Justo Nieto Nieto, conseller d'Empresa, Universitat i Ciència, com a president del Patronat de la Fundació Comunitat Valenciana Universitat Internacional de València (en endavant FUIV), segons escriptura pública de constitució atorgada en data 28 de setembre de 2005 davant el notari de València, Sr. Alberto Domingo Puchol, amb el número de protocol 4.327.  
EXPOSEN  
Que amb data 18 de maig de 1998 es firmà un conveni de col·laboració entre la conselleria de Cultura, Educació i Ciència de la Generalitat i la UIMP, a fi de col·laborar en l'organització d'activitats acadèmiques i culturals amb una perspectiva internacional.  
Que la FUIV està interessada a col·laborar amb la UIMP en la realització d'activitats acadèmiques, culturals i formatives. La conselleria d'Empresa, Universitat i Ciència considera estes accions de clar interés públic.   
Per això, les institucions compareixents ACORDEN les següents  
CLÀUSULES  
Primera. La conselleria d'Empresa, Universitat i Ciència, la UIMP i la FUIV col·laboraran en l'organització d'activitats acadèmiques, culturals i formatives amb una perspectiva internacional.  
Estes activitats ?sempre de clar interés per a la Comunitat Valenciana- s'inscriuran principalment, però no exclusivament, en cinc grans àrees temàtiques:  
Genètica i Societat  
Ocupació i Qüestions Socials  
Ciències de la Vida i Medi Ambient  
Estudis Autonòmics  
Ciències Socials  
La col·laboració entre les tres institucions es portarà a cap en els termes que s'indiquen en les clàusules següents.  
Segona. La conselleria d'Empresa, Universitat i Ciència prestarà un suport institucional a la UIMP a València i a la FUIV, en qualitat d'institució patrocinadora i com a tal, i juntament amb estes, es farà constar en tot el material de promoció i publicitat que generen les activitats, respectant en tot moment el logotip o les directrius d'imatge facilitats per l'esmentada conselleria d'Empresa, Universitat i Ciència.  
Tercera. La conselleria d'Empresa, Universitat i Ciència exercirà la tasca activa en la proposta d'activitats de la programació anual. En tot cas la programació anual conjunta que la UIMP i la FUIV acorden requerirà informe favorable de la conselleria d'Empresa, Universitat i Ciència.  
Quarta. La FUIV podrà proposar activitats a càrrec del seu pressupost anual i finançarà la totalitat o una part del cost de les activitats, que seran acordades d'acord amb el que s'indica en les clàusules segona i tercera anteriors i que, llevat de pacte en contra, es duran a terme en les dependències del Palau de Pineda.   
Les activitats de la FUIV, en col·laboració amb la Fundació de la Comunitat Valenciana per a la Investigació de l'Audiovisual (FIA), tindran la consideració d'activitats incloses en el paràgraf anterior.   
Cinquena. La UIMP, amb l'assessorament de la FUIV, es responsabilitza de l'organització, el control i el desenrotllament de les activitats aprovades, per a la qual cosa aporta els mitjans materials i humans que es necessiten i es fa càrrec de tota la gestió econòmica i administrativa.   
La UIMP realitzarà les activitats a què fa referència el present conveni al Palau de l'Intendent Pineda, de la Generalitat, de conformitat amb el que s'ha disposat en l'article 91 de la Llei 14/2003, de 10 d'abril, de Patrimoni de la Generalitat, durant la vigència del present conveni, i sense perjudici de l'exercici per la conselleria d'Empresa, Universitat i Ciència de les facultats demanials que li corresponen segons l'article 20 de la indicada llei.  
Sisena. A més a més, la conselleria d'Empresa, Universitat i Ciència es compromet a col·laborar en les activitats que desenrotlle la UIMP i la FUIV, amb la participació en estes dels sis empleats públics que la Generalitat té destinats al Centre de Serveis Educatius Intendente Pineda: llocs de treball números: 16454, 19464, 11260, 11499, 11647 i 1223.   
Setena. La UIMP es compromet a concedir 40 matrícules gratuïtes a la conselleria d'Empresa, Universitat i Ciència cada any de vigència del present conveni de col·laboració. Els noms de les persones que disposaran d'estes matrícules seran facilitats pels responsables de la Direcció General d'Universitat i Formació Superior.  
Huitena. La conselleria d'Empresa, Universitat i Ciència, la UIMP i la FUIV acorden potenciar la col·laboració amb les universitats públiques de la Comunitat Valenciana, establint-hi convenis per a l'organització conjunta de cursos màster i programes oficials de postgrau.   
Novena. La conselleria d'Empresa, Universitat i Ciència efectuarà una aportació a la UIMP de cinc-cents quaranta mil nou-cents deu euros (540.910,00 euros), a càrrec de l'aplicació pressupostària 29.01.12.757.08.1, codi línia T0025 del pressupost de la Generalitat per a l'exercici 2006, per a finançar les despeses corrents que origine el programa d'activitats de la UIMP a la Comunitat Valenciana al llarg de l'any 2006.  
El pagament de la subvenció podrà realitzar-se en la forma següent:  
1. El 40% de l'import de la subvenció quan es firme el conveni.  
2. El 60% restant, quan la UIMP presente justificació d'haver adquirit una despesa equivalent al 100% de l'aportació de la conselleria d'Empresa, Universitat i Ciència.  
No obstant això, la conselleria d'Empresa, Universitat i Ciència, a sol·licitud de la UIMP, podrà procedir al lliurament dels fons mitjançant pagaments parcials de les quantitats justificades per esta última. Es consideren despeses subvencionables les següents:  
a) Despeses de personal: retribucions salarials i cost empresarial de la Seguretat Social.  
b) Aprovisionaments externs: despeses derivades de l'adquisició de béns i servicis externs de funcionament i més concretament de viatges i estades, servicis professionals, publicitat, promoció, publicacions, material d'oficina i consum telefònic.  
c) Subministraments consumibles, manteniment d'equips, neteja i assegurances.  
d) Despeses inherents a la realització d'actes, cursos, congressos i publicacions i totes altres activitats que realitze la UIMP.   
En cap cas el cost d'adquisició de les despeses subvencionables podrà superar-ne el valor de mercat.  
La UIMP podrà subcontractar, si és el cas, fins a la totalitat de les actuacions del present conveni.   
Quan l'import de la despesa subvencionable supere la quantia de 12.000 euros en el supòsit de prestació de servicis per empreses de consultoria o assistència tècnica, la UIMP haurà de sol·licitar almenys tres ofertes, amb caràcter previ a la contractació, d'acord amb el que s'ha disposat en l'article 31.3 de la Llei General de Subvencions, llevat que per les especials característiques de les despeses subvencionables no hi haja en el mercat suficient nombre d'entitats que presten o executen els servicis, o llevat que la despesa s'haguera realitzat amb antelació a la firma del conveni.  
De conformitat amb l'article 91 de la Llei 14/2003, de 10 d'abril, de Patrimoni de la Generalitat, la UIMP assumirà el pagament de l'impost de béns immobles de l'edifici Palau de l'Intendent Pineda.  
Desena. La UIMP, prèviament a la firma del conveni i a les propostes de pagament, haurà d'estar al corrent de les obligacions tributàries i de la Seguretat Social, en els termes previstos en l'Orde de 30 de maig de 1996, i aportar la següent documentació:  
a) Document "Declaració responsable del compliment de les obligacions tributàries i de la Sseguretat Social" pel qual autoritza la conselleria d'Empresa, Universitat i Ciència a sol·licitar de les administracions corresponents les dades relatives al compliment, per part de la Universitat, de les seues obligacions tributàries i amb la Seguretat Social.  
b) Declaració responsable de no ser deutor de la Generalitat, per reintegrament de subvencions.  
c) Declaració responsable de no estar sotmesa a les altres prohibicions per a obtenir la condició de beneficiària, de conformitat amb el que s'ha establit en l'article 13 de la Llei 38/2003, de 17 de novembre, General de Subvencions, amb expressa menció de no tenir obligacions pendents per reintegrament de subvencions amb la Generalitat.  
d) Comunicació a la conselleria d'Empresa, Universitat i Ciència de la concessió d'altres ajudes provinents d'altres administracions públiques o d'ens públics o privats.  
La justificació de les despeses per part de la UIMP es realitzarà periòdicament mitjançant la presentació, davant la conselleria d'Empresa, Universitat i Ciència, de les factures corresponents i tots altres documents acreditatius de la despesa emesos (a nom de la UIMP) de conformitat amb la normativa vigent, nòmines salarials i documents de cotització a la Seguretat Social.  
Així mateix, haurà de presentar una memòria explicativa de les actuacions realitzades.  
El lliurament de quantitats a favor de la UIMP, a càrrec del present conveni, s'efectuarà després de la corresponent comprovació pels serveis competents de la conselleria (Servei de Gestió i Administració Universitària de la Direcció General d'Universitat i Formació Superior) de la documentació justificativa presentada.  
En el supòsit que les despeses justificades foren inferiors a l'aportació prevista en este conveni, la indicada aportació es minorarà en la quantia corresponent. En tot cas, la presentació dels justificants de la despesa podrà efectuar-se fins al 23 de desembre de 2006.  
No obstant això, la conselleria d'Empresa, Universitat i Ciència podrà ampliar-ne el termini establit en el paràgraf anterior.  
Als efectes del que s'ha previst en la present clàusula i de conformitat amb el que s'ha establit en l'article 31 de la Llei 38/2003, de 27 de novembre, General de Subvencions, es fa constar que no caldrà acreditar que les factures han sigut efectivament pagades amb anterioritat a la finalització del període de justificació.   
No serà subvencionable l'IVA satisfet per l'adquisició de béns o servicis, llevat que s'acredite documentalment que forma part de l'activitat a desenrotllar pel beneficiari i no serà susceptible de recuperació o compensació.  
Podran subvencionar-se despeses realitzades des de l'1 de gener de 2006.  
Onzena. El present conveni tindrà vigència des del dia de la firma fins al 31 de desembre de 2006 i s'entendrà prorrogat tàcitament, tret de denúncia expressa de qualsevol de les parts, amb el límit establit en l'article 91.1 de la Llei 14/2003, de 10 d'abril, de Patrimoni de la Generalitat.  
En el supòsit de pròrroga del conveni, les obligacions econòmiques que se'n deriven, es concretaran en la corresponent addenda anual, d'acord amb les consignacions pressupostàries existents.  
I com a prova de conformitat, es firma el present conveni al lloc i en la data de l'encapçalament.  
El conseller d''Empresa, Universitat i Ciència  
Justo Nieto Nieto   
El rector de la Universitat Internacional Menédez Pelayo  
Salvador Ordóñez Delgado  
   
El president de la Fundació Comunitat Valenciana Universitat Internacional de València  
Justo Nieto Nieto